Læsøs borgmester, Tobias Birch Johansen (V), giver ikke meget for Danmarks Statistiks nye fremskrivning for kommunernes befolkningstal i 2025. - Det er de forbandede statistikker, der tager livet af os. Man kan ikke bare fremskrive på baggrund af tidligere hændelser, det kan man ikke, siger han til Ritzau. I slut 90'erne havde Læsø lige under 3000 indbyggere, og i dag er øen nede på 1804. I fremskrivningen fra Danmarks Statistik betyder det, at Læsø står til det største procentvise fald i befolkningen. Men selvom det er et dramatisk fald, så hæfter Tobias Birch Johansen sig ved, at øen er kravlet over 1800 indbyggere, og at den har en stabil tilflytning af borgere. - Vi har tilflytning, og det har vi sådan set altid haft i Læse kommune. Problemet med os, det er at vi dør, siger han og forklarer uddybende, at øens høje gennemsnitsalder betyder, at flere ældre dør, end der kan nå at komme af tilflyttere. /Ritzau

Opsummering:
Danmarks Statistik er kommet med nye fremskrivninger for kommunernes befolkningstal i 2025. Her har Læsø den største procentvise fald i befolkningen. Men de fremskrivninger giver Læsøs borgmester, Tobias Birch Johansen, ikke meget for.